|  |
| --- |
| № исх: 27-5/104 от: 17.02.2020  № вх.27-5/104 от: 17.02.2020 |

**«Кәсіпкерлік субъектісінің санаты туралы ақпарат беру» мемлекеттік қызметін көрсету қағидаларын бекіту туралы**

«Мемлекеттік көрсетілетін қызметтер туралы» 2013 жылғы 15 сәуірдегі Қазақстан Республикасы Заңының 10-бабының 1) тармақшасына сәйкес **БҰЙЫРАМЫН**:

1. Қоса беріліп отырған «Кәсіпкерлік субъектісінің санаты туралы ақпарат беру» мемлекеттік қызметін көрсету қағидалары бекітілсін.

2. Мыналардың:

1) «Кәсіпкерлік субъектілерінің санаттары туралы ақпарат беру» мемлекеттік көрсетілетін қызметтер стандартын бекіту туралы» Қазақстан Республикасы Ұлттық экономика министрінің 2017 жылғы 3 шілдедегі № 268 бұйрығының (Қазақстан Республикасының нормативтік құқықтық актілерін мемлекеттік тіркеу тізілімінде № 15459 болып тіркелген, Қазақстан Республикасының нормативтік құқықтық актілерінің эталондық бақылау банкінде 2017 жылғы 16 тамызда жарияланған) күші жойылды деп танылсын.

2) «Кәсіпкерлік субъектілерінің санаттары туралы ақпарат беру» мемлекеттік көрсетілетін қызмет Регламентін бекіту туралы» Қазақстан Республикасы Ұлттық экономика министрінің 2017 жылғы 25 қыркүйектегі № 340 бұйрығының (Қазақстан Республикасының нормативтік құқықтық актілерін мемлекеттік тіркеу тізілімінде № 15882 болып тіркелген, Қазақстан Республикасының нормативтік құқықтық актілерінің эталондық бақылау банкінде 2017 жылғы 25 қазанда жарияланған);

3. Кәсіпкерлікті дамыту департаменті заңнамада белгіленген тәртіптен:

1) осы бұйрықты Қазақстан Республикасының Әділет министрлігінде мемлекеттік тіркеуді;

2) осы бұйрықты Қазақстан Республикасы Ұлттық экономика министрлігінің интернет-ресурсында орналастыруды;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Ұлттық экономика министрлігінің Заң департаментіне осы тармақтың 1) және 2) тармақшаларынде көзделген іс-шаралардың орындалуы туралы мәліметтерді ұсынуды қамтамасыз етсін.

4. Осы бұйрықтың орындалуына бақылау жетекшілік ететін Қазақстан Республикасының Ұлттық экономика вице-министріне жүктелсін.

5. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Ұлттық экономика министрі Р. Дәленов**

«КЕЛІСІЛДІ»

Қазақстан Республикасының Цифрлық даму,

инновациялар және аэроғарыш

өнеркәсібі министрлігі

Қазақстан Республикасы Ұлттық экономика министрінің

жылғы « »

№ бұйрығымен бекітілген

**«Кәсіпкерлік субъектісінің санаты туралы ақпарат беру» мемлекеттік қызметін көрсету қағидалары**

**1-тарау. Жалпы ережелер**

1. Осы «Кәсіпкерлік субъектісінің санаты туралы ақпарат беру» мемлекеттік қызметін көрсету қағидалары(бұдан әрі – Қағидалар) «Мемлекеттік көрсетілетін қызметтер туралы» 2013 жылғы 15 сәуірдегі Қазақстан Республикасы Заңы 10-бабының 1) тармақшасына сәйкес әзірленді және «Кәсіпкерлік субъектісінің санаты туралы ақпарат беру» мемлекеттік қызметін көрсету тәртібін айқындайды.

2. Кәсіпкерлік субъектілері туралы деректердің негізгі дереккөзі кәсіпкерлік субъектілерінің тізілімі – ақпараттық өзара іс-қимыл арқылы алынған ақпарат негізінде кәсіпкерлік жөніндегі уәкілетті орган қалыптастырған кәсіпкерлік субъектілерінің санаттары туралы мәліметтерді қамтитын электрондық дерекқор болып табылады.

3. Осы Қағидаларда мынадай негізгі ұғымдар пайдаланады:

1) бизнес-сәйкестендіру нөмірі (бұдан әрі – БСН) – қызметті бірлескен кәсіпкерлік түрінде жүзеге асыратын заңды тұлға және жеке кәсіпкер үшін қалыптастырылатын бірегей нөмір;

2) кәсіпкерлік субъектілерінің тізілімі – кәсіпкерлік субъектілерінің санаттары туралы мәліметтерді қамтитын электрондық дерекқор;

3) жеке сәйкестендіру нөмірі (бұдан әрі – ЖСН) – жеке кәсіпкерлік түрінде қызметті жүзеге асыратын жеке тұлға, оның ішінде жеке кәсіпкер үшін қалыптастырылатын бірегей нөмір;

4) электрондық цифрлық қолтаңба (бұдан әрі – ЭЦҚ) – электрондық цифрлық қолтаңба құралдарымен жасалған және электрондық құжаттың анықтығын, оның мазмұнының өзгермейтіндігін растайтын электрондық цифрлық нысандар жиынтығы;

5) «электрондық үкімет» шлюзы (бұдан әрі – ЭҮШ) – электрондық көрсетілетін қызметтерді іске асыру шеңберінде «электрондық үкіметтің» ақпараттық жүйелерін интеграциялауға арналған ақпараттық жүйе;

6) «заңды тұлғалар» мемлекеттік дерекқоры (бұдан әрі – ЗТ МДҚ) **–** бизнес-сәйкестендіру нөмірлерінің ұлттық тізілімін жүргізуге арналған және МДҚ-мен және Қазақстан Республикасы Ұлттық экономика министрлігі Статистика комитетінің және Қазақстан Республикасы Қаржы министрлігі Мемлекеттік кірістер комитетінің ведомстволық жүйелерімен өзара іс-қимылда заңды тұлғаларға, филиалдар мен өкілдіктерге БСН беруді қамтамасыз ететін дерекқор.

**2-тарау. Мемлекеттік қызметті көрсету процесінде көрсетілетін қызметті берушінің құрылымдық бөлімшелерінің (жұмыскерлерінің) іс-қимылы мен өзара іс-қимылы тәртібінің сипатталуы**

4. Мемлекеттік қызметті көрсету бойынша рәсімді (іс-қимылды) бастау үшін осы Қағидаларға қосымшаға сәйкес мемлекеттік көрсетілетін қызмет стандартында көрсетілген құжаттардың болуы негіз болып болып табылады.

5. Мемлекеттік қызметті көрсету процесінде рәсімдер (іс-қимылдар) ретінің, көрсетілетін қызметті беруші жұмыскерлерінің өзара іс-қимылының егжей-тегжейлі сипатталуы:

1. көрсетілетін қызметті алушы көрсетілетін қызметті алушы компьютерінің интернет-браузерінде сақталатын өзінің электрондық цифрлық қолтаңбасының (бұдан әрі – ЭЦҚ) тіркеу куәлігінің көмегімен порталда тіркелуді жүзеге асырады, бұл ретте жүйе көрсетілетін қызметті алушы туралы мәліметтерді ЗТ МДҚ-дан автоматты түрде алады және сақтайды;
2. көрсетілетін мемлекеттік қызметті алу үшін порталда ЭЦҚ тіркеу куәлігінің көмегімен авторландыру;
3. порталда көрсетілетін қызметті алушының деректерінде бұзушылықтардың болуымен байланысты авторландырудан бас тарту туралы хабарламаны қалыптастыру;
4. көрсетілетін қызметті алушының осы Қағидаларда көрсетілген мемлекеттік қызметті таңдауы, экранға мемлекеттік қызметті көрсету үшін сұрау салу нысанын шығару және көрсетілетін қызметті алушының оның құрылымы мен форматтық талаптарын ескере отырып, нысанды толтыруы (деректерді енгізуі);
5. кәсіпкерлік субъектілерін атауы және (немесе) БСН/ЖСН бойынша іздеу;
6. атауының және (немесе) БСН/ЖСН расталмауына байланысты мемлекеттік қызметті көрсетуден бас тарту туралы хабарламаны қалыптастыру;
7. көрсетілетін қызметті алушының сұрау салуды растау, оған қол қою үшін ЭЦҚ-ның тіркеу куәлігін таңдауы;
8. порталда ЭЦҚ-ның тіркеу куәлігінің қолданылу мерзімін және қайтарылған (жойылған) тіркеу куәліктерінің тізімінде болмауын, сондай-ақ сәйкестендіру деректерінің (сәйкестігін сұрау салуда көрсетілген ЖСН/БСН арасында және ЭЦҚ-ның тіркеу куәлігінде көрсетілген ЖСН/БСН арасындағы) тексеру;
9. көрсетілетін қызметті алушының кәсіпкерлік субъектілерінің тізілімінде қалыптастырылған мемлекеттік қызметтің көрсетілуі нәтижесін алуы.

6.Мемлекеттік қызметті көрсету процесінде көрсетілетін қызметті алушының мәліметтері Қазақстан Республикасы Үкіметінің 2015 жылғы 28 желтоқсандағы № 1091 қаулысымен бекітілген Кәсіпкерлік субъектілерінің тізілімін жүргізу және пайдалану қағидаларына және Қазақстан Республикасы Үкіметінің 2015 жылғы 30 желтоқсандағы № 1128 қаулысымен бекітілген Кәсіпкерлік субъектілері жұмыскерлерінің жылдық орташа санын және жылдық орташа табысын есептеу [қағидалары](http://adilet.zan.kz/kaz/docs/P1500001128#z6)на сәйкес келмеуі анықталған жағдайда көрсетілетін қызметті беруші оларды түзетеді.

**3-тарау. Өзге де көрсетілетін қызметті берушілермен өзара іс-қимыл тәртібінің сипатталуы, сондай-ақ мемлекеттік қызметті көрсету процесінде ақпараттық жүйелерді пайдаланудың тәртібі**

7. Мемлекеттік қызметті көрсету процесінде:

-көрсетілетін қызметті алушы;

-көрсетілетін қызметті берушінің жұмыскері;

-ЭҮШ;

-ЖТ МДҚ;

- «Е-лицензиялау» мемлекеттік дерекқоры ақпараттық жүйесі өзара іс-әрекеттеседі.

8. Мемлекеттік қызметті көрсету процесінде ақпараттық жүйелерді пайдалану тәртібінің сипатталуы мемлекеттік қызметті көрсету бизнес-процестерінің анықтамалығында көрсетіледі. Мемлекеттік қызметті көрсету бизнес-процестерінің анықтамалығы порталда және көрсетілетін қызметті берушінің интернет-ресурсында орналастырылады.

**4-тарау. Көрсетілетін қызметті берушінің және (немесе) оның лауазымды адамдарының мемлекеттік қызметті көрсету мәселелері бойынша шешімдеріне, әрекеттеріне (әрекетсіздігіне) шағымдану тәртібі**

9. Көрсетілетін қызметті берушінің және (немесе) оның лауазымды адамдарының мемлекеттік қызметті көрсету мәселелері бойынша шешімдеріне, әрекеттеріне (әрекетсіздігіне) шағымдану көрсетілетін қызметті берушінің басшысының атына: 010000, Нұр-Сұлтан қаласы, Мәңгілік Ел даңғылы, № 8 үй, 7-кіреберіс, «Министрліктер үйі» әкімшілік ғимараты мекенжайы бойынша беріледі.

Шағым жазбаша түрде растайтын құжаттардың көшірмелерін міндетті түрде қоса бере отырып, пошта, портал арқылы не көрсетілетін қызметті берушінің кеңсесі арқылы қолма қол беріледі.

Көрсетілетін қызметті алушының шағымында:

жеке тұлғалар – оның атын, әкесінің атын (бар болған жағдайда), тегін, пошталық мекенжайын;

заңды тұлғалар – оның атауын, пошталық мекенжайын, хаттың шығыс нөмірі мен күнін көрсетеді.

Шағымға көрсетілетін қызметті алушы қол қояды.

Шағымды қабылдаған жұмыскердің атын, әкесінің атын (бар болған жағдайда), тегін, берілген шағымға жауап алу мерзімі мен орнын көрсете отырып, оны көрсетілетін қызметті берушінің кеңсесінде тіркеу (мөртабан, кіріс нөмірі мен күні) шағымның қабылданғанын растау болып табылады.

Көрсетілетін қызметті берушінің мекенжайына келіп түскен көрсетілетін қызметті алушының шағымы оны тіркеген күннен бастап бес жұмыс күні ішінде қаралуы тиіс. Шағымды қараудың нәтижелері туралы дәлелді жауап көрсетілетін қызметті алушыға пошта арқылы жіберіледі не көрсетілетін қызметті берушінің кеңсесінде қолма қол беріледі.

Портал арқылы жүгінген кезде шағымдану тәртібі туралы ақпаратты Бірыңғай байланыс орталығының 1414, 8 800 080 7777 телефоны бойынша алуға болады.

Шағымды портал арқылы жіберген кезде көрсетілетін қызметті алушыға «жеке кабинеттен» көрсетілетін қызметті берушінің шағымды өңдеуі барысында жаңартылатын шағым туралы ақпарат қолжетімді болады (жеткізілгені, тіркелгені, орындалғаны туралы белгілер, қарау немесе қараудан бас тарту туралы жауап).

Көрсетілген мемлекеттік қызметтің нәтижелерімен келіспеген жағдайда көрсетілетін қызметті алушы мемлекеттік қызметтердің көрсетілу сапасын бағалау және бақылау жөніндегі уәкілетті органға шағыммен жүгінуге құқылы.

Мемлекеттік қызметтердің көрсетілу сапасын бағалау және бақылау жөніндегі уәкілетті органға келіп түскен көрсетілетін қызметті алушының шағымы оны тіркеген күннен бастап он бес жұмыс күні ішінде қаралуы тиіс.

10. Көрсетілген мемлекеттік қызметтің нәтижелерімен келіспеген жағдайда көрсетілетін қызметті алушы Қазақстан Республикасының заңнамасында белгіленген тәртіпте сотқа жүгінуге құқылы.

«Кәсіпкерлік субъектісінің санаты туралы ақпарат беру» мемлекеттік қызметін көрсету қағидаларына

1-қосымша

**Кәсіпкерлік субъектісінің санаты туралы ақпарат беру**

|  |  |  |
| --- | --- | --- |
| 1 | Көрсетілетін қызметті берушінің атауы | Қазақстан Республикасының Ұлттық экономика министрлігі |
| 2 | Мемлекеттік қызметті көрсету тәсілдері (қол жеткізу тәсілдері) | Мемлекеттік қызметті көрсету өтініштерін қабылдау «электрондық үкіметтің» [www.egov.kz](http://www.egov.kz) веб-порталы арқылы жүзеге асырылады |
| Нәтижені беру: «электрондық үкіметтің» [www.egov.kz](http://www.egov.kz) веб-порталы |
| 3 | Мемлекеттік қызметті көрсету мерзімі | Порталда мемлекеттік қызметті көрсету мерзімі – 15 (он бес) минуттан артық емес. |
| 4 | Мемлекеттік қызметті көрсету нысаны | Электрондық |
| 5 | Мемлекеттік қызметті көрсету нәтижесі | Мемлекеттік қызметті көрсету нәтижесі –кәсіпкерлік субъектісінің санаты туралы анықтаманы Қағидаларға 2-қосымшаға сәйкес нысан бойынша электрондық түрде беру.  Мемлекеттік қызметті көрсету нәтижесін беру шарты: «электрондық үкімет» порталы арқылы  Порталда мемлекеттік қызметті көрсету нәтижесі көрсетілетін қызметті берушінің уәкілетті адамының электрондық цифрлық қолтаңбасымен (бұдан әрі – ЭЦҚ) қол қойылған электрондық құжат нысанында көрсетілетін қызметті алушының «жеке кабинетіне» жіберіледі және сақталады. |
| 6 | Мемлекеттік қызметті көрсету кезінде көрсетілетін қызметті алушыдан алынатын төлем мөлшері және Қазақстан Республикасының заңнамасында көзделген жағдайларда оны алу тәсілдері | Мемлекеттік қызмет жеке және заңды тұлғаларға тегін көрсетіледі. |
| 7 | Жұмыс кестесі | Жөндеу жұмыстарын жүргізумен байланысты техникалық үзілістерді қоспағанда, тәулік бойы. Көрсетілетін қызметті алушы жұмыс уақыты аяқталғаннан кейін, демалыс және мереке күндері жүгінген кезде 2015 жылғы 23 қарашадағы Қазақстан Республикасы Еңбек кодексінің 85-бабының 3-тармағына сәйкес өтініштерді қабылдау және мемлекеттік қызметті көрсету нәтижелерін беру келесі жұмыс күнінде жүзеге асырылады. |
| 8 | Мемлекеттік қызметті көрсету үшін қажетті құжаттар тізбесі | Портал арқылы: көрсетілетін қызметті алушының электрондық-цифрлық қолтаңбасымен расталған электрондық сұрау салу. |
| 9 | Қазақстан Республикасының заңнамасында бекітілген мемлекеттік қызметті көрсетуден бас тарту үшін негіздемелер | 1) көрсетілетін қызметті алушының және (немесе) мемлекеттік қызметті көрсетуге қажетті ұсынылған деректер мен мәліметтердің Қазақстан Республикасы Үкіметінің 2015 жылғы 30 желтоқсандағы № 1128 қаулысымен бекітілген Кәсіпкерлік субъектілері жұмыскерлерінің жылдық орташа санын және жылдық орташа табысын есептеу [қағидалары](http://adilet.zan.kz/kaz/docs/P1500001128#z6)мен және Қазақстан Республикасы Үкіметінің 2015 жылғы 28 желтоқсандағы № 1091 қаулысымен бекітілген Кәсіпкерлік субъектілерінің тізілімін жүргізу және пайдалану қағидаларында белгіленген талаптарға сәйкес келмеуі;  2) көрсетілетін қызметті алушыға қатысты мемлекеттік көрсетілетін қызметті алуды талап ететін қызметке немесе қызметтің жеке түрлеріне тыйым салу туралы заңды күшіне енген сот шешімінің (үкімнің) болуы. |
| 10 | Мемлекеттік қызметті, оның ішінде электрондық нысанда және Мемлекеттік корпорация арқылы көрсетілетін қызметті көрсету ерекшеліктері ескерілген өзге де талаптар | Мемлекеттік қызметті көрсету порталының мекенжайы www.elicense.kz.  Көрсетілетін қызметті берушінің анықтамалық қызметтерінің байланыс телефондары Министрліктің [www.economy.gov.kz](http://www.economy.gov.kz) сайтында орналастырылған  Мемлекеттік қызметтерді көрсету мәселелері жөніндегі Бірыңғай байланыс орталығы: 1414, 8 800 080 7777. |

«Кәсіпкерлік субъектісінің санаты туралы ақпарат беру» мемлекеттік қызметін көрсету қағидаларына

2-қосымша

|  |  |  |
| --- | --- | --- |
| Министерство национальной экономики | http://adilet.zan.kz/files/1210/45/0.jpg | Ұлттық экономика министрлігі |

Кәсіпкерлік субъектісінің санаты туралы анықтама

Субъектініңатауы: [субъектінің атауы]

ЖСН/БСН: [субъектінің ЖСН/БСН]

Қызметтің түрі: [Қызметтің түрі]

Ұйымдастырушылық-құқықтық нысан: [субъектінің ҰҚН]

Санат: [субъектінің санаты]

Жарамдылығы: [анықтаманың жарамдығы]

[мүдделі тұлға]